cyanic-selkie/wikianc huggingface dataset:
מכונת לינוטייפ
טלטייפסטר - TTS
לפי ספרות החברה, "מכונאי לינוטייפ" יכול להפעיל ארבע מכונות שהוסבו לעבודה עם TTS, או שלוש מכונות "קומט". מלבד טיפול בתקלות, תפקיד המכונאי הוא להעביר את התוצרת, כלומר הגלמים היצוקים, לשלב הבא בתהליך הדפוס, להחליף את הסרט המנוקב בגמר עבודה אחת כדי להתחיל את הבאה, ולהחליף את מטיל העופרת שמזין את הכור, כשזה מתכלה.
ספר ה-TTS שהוציאה החברה, מסביר שעבודה בעזרת TTS עוזרת להתגבר על הקושי במציאת מפעילי לינוטייפ מיומנים, וממליצה להכשיר כנקבני TTS כתבנים מנוסים, בעלי הספק של לפחות 60 מילים בדקה. בתצלום המופיע בתיעוד, נראות נשים המשתמשות ב-TTS (הן מוגדרות כ"נקבניות" - "perforators"), אך כשמדובר על מפעיל הלינוטייפ הספר בדרך כלל משתמש בלשון זכר. לפי הספר, ניתן לצפות מנקבנית הספק כפול לעומת מפעיל לינוטייפ אופייני, ומלינוטייפ עם TTS הספק בערך כפול מזה של לינוטייפ מופעל ידנית, כשהיחס המומלץ הוא מספר דומה של נקבניות ומכונות לינוטייפ, ומפעיל אחד לארבע מכונות, או ארבע נקבניות ומפעיל עם שלוש מכונות מסוג "קומט".
מידע נוסף על הטלטייפסטר בסעיף המתאים בערך לינוטייפ.
יישור אוטומטי (Auto quadder)
אחת ממגבלות הלינוטייפ היא העובדה שכדי שניתן יהיה לבצע את היציקה, שורת הסדר חייבת להיות מלאה: אם השורה קצרה מכדי למלא את התבנית, יש להשלימה בתווי רווח (Quad), שרוחבם קבוע (לעומת הרווחים המתרחבים שמשמשים ליישור), משום שפעולת המכונה דורשת שורה מלאה לביצוע יציקה.
שימוש ברווחים קשיחים כאלו נעשה גם כאשר יש צורך ליישר דווקא את סופי השורות, כלומר יישור לימין בשפות לטיניות הנכתבות ימינה, או לשמאל בעברית, או כאשר יש צורך "ליישר למרכז". בשני המקרים האחרונים, על הסדר לחשב מראש כמה רווחים קשיחים נחוצים לפני האות הראשונה בשורה.
בתוסף זה ניתן לישר לימין, לשמאל, או למרכז.
למיישר מערכת הנעה נפרדת, חשמלית או הידראולית, שמתוזמנת על ידי גל הזיזים, לפתיחת וסגירת המיישר ברגעים המתאימים במחזור היציקה. TTS מכיל פקודות לשליטה על יישור אוטומטי.
רווח בין שורות
בסדר ידני, כדי לרווח את השורות משתמשים בשורות רווח העשויות לכך: אלו הם פסי עופרת ברוחב הרצוי, שגובהם הוא כבסיס האות בשאר הגופנים, שמפרידים בין השורות.
בלינוטייפ, להגדלת הרווח בין השורות, יש להשתמש בתבנית שיוצקת גלמים רחבים יותר. גלמים רחבים יותר צורכים יותר עופרת, ומגבילים את קצב העבודה. תוסף ללינוטייפ מאפשר לרווח את השורות וחוסך את השימוש בתבנית רחבה, בכך שהוא "שומט" שורת רווח לתיבת הסדר אחרי יציקת כל גולם, שמפרידה אותו מהשורה הבאה. תוסף זה מאפשר לשלב בעבודה אחת קטעים עם רווח שורה כפול בלי להחליף תבנית, על ידי הפעלתו והפסקתו, וגם הוא ניתן לשליטה בעזרת TTS.
דגמים
במהלך השנים נוצרו דגמים רבים. רובם מוספרו, החל בדגם 1 מ-1892, עד דגם 36, בשנות ה-30 של המאה העשרים, עם מספרי דגמים נוספים מרחבי העולם - באנגליה, למשל, דגם 48, ובאוסטרליה "72" (הדגמים הללו היו זמינים בארצות נוספות, למשל דגם 48 באוסטרליה). דגמים אחרים קיבלו שמות - דגם "קומט" משנות ה-50 של המאה ה-20, ו"אלקטרון" משנות ה-60. מעקב אחרי הדגמים אינו פשוט, הן בגלל ריבוי האופציות, והן משום שהחברה לא הקפידה על תצורה זהה לכל המכונות ששייכות לאותו דגם נומינלי. במהלך הייצור של דגמים רבים חלו בהם שינויים: מכונה מדגם "8" שהוצג לראשונה ב-1911, המשיכה להיות מיוצרת בעשרות השנים הבאות, עם הבדלים לא מעטים בין מודל 8 מ-1938 לעומת 1911. להמחשה, הווריאציות האחרונות של "מודל 5", שהוצג לראשונה ב-1906, היא מודל "5F" מ-1945, ואפילו "5F מהיר", שהופיע ב-1958, ואין רישום מדויק וזמין של תצורת כל דגם ותת-דגם. יתרה מזאת, במהלך השירות הארוך (לא נדיר למצוא מכונת לינוטייפ שפעלה במשך 30, ואפילו 50 שנים), מכונות שודרגו, מכלולים בהם הוחלפו, ונוספו להם תוספים.
גם חברת אינטרטייפ הוציאה דגמים חדשים כאשר חידושים שהוצגו בלינוטייפ הופיעו בדגמים הבאים של לינוטייפ, וחידושים שהוצגו באינטרטייפ הופיעו אחר כך בלינוטייפ.
ההבדלים העיקריים בין הדגמים השונים הם במערכת המחסניות: כמה יש, מאילו סוגים (לא כל הדגמים מתאימים לעבודה עם אותן מחסניות, ויש אפילו דגמים בהם המחסנית התחתונה שונה מהעליונה), האם המכונה מאפשרת שימוש במטריצות ממחסניות שונות באותה השורה (מיקסר), ואם כן, בין אלו (גם במכונות עם ארבע מחסניות, במקרים רבים רק שתיים יכולות להיות בשימוש בכל רגע נתון).
הבדל נוסף הוא מחסניות העזר: בדגמים מסוימים ניתן להתקין מחסנית עזר, ובאחרים לא. גם מספר מחסניות העזר שניתן להתקין שונה מדגם לדגם - בחלק מהדגמים המספר זהה למספר המחסניות שניתן להתקין - בדרך כלל 2 או 4, ובדגמים אחרים ניתן להתקין רק מחסנית עזר אחת.
מהירות היציקה המרבית שונה גם היא מדגם לדגם - בדגמים הישנים יותר בדרך כלל 9 או 10 שניות למחזור יציקה, בדגמי ה"קומט" מ-1950 עד 12 שורות לדקה, ובדגם ה"אלקטרון" משנות ה-60, עד 15 שורות לדקה. מהירויות כאלו הושגו בדרך כלל במכונות אוטומטיות לחלוטין, בהן המפעיל לא מבצע למעשה את פעולת ה"סדר", והטקסט מוזן מסרט נייר מנוקב, TTS.
המכונות שעדיין מופעלות, במוזיאונים, סדנאות, ואולי גם כמה בתי דפוס, הן בדרך כלל מהדגמים הפשוטים יותר - בדרך כלל דגם 5 או 8, בלי מחסניות עזר, ובדרך כלל גם לא מיקסר, אך יש מכונות מוזאליות התומכות במספר מחסניות (למשל דגם 8).
לפעמים, מכונות מורכבות יותר מוצגות כ״תצוגה נייחת״, כשלצידן מכונה פשוטה יותר המופעלת להדגמה למרות האמינות הכללית של המכונה, עליה מעיד אורך השירות הממושך, הן אינן חופשיות מתקלות, ובית דפוס לא יכול היה להפעילן ללא שירות ותחזוקה - אם בעזרת התמחות מעמיקה של אחד או כמה מהסדרים, או בעזרת מכונאים שהתמחו במכונה. מומחים כאלו נדירים היום, ולכן המכונות המסובכות יותר, שדורשות יותר מומחיות לתחזוקתן בדרך כלל נחות, כשמכונות מדגמים פשוטים יותר שלצידן, עדיין יוצקות גלמים, 120 שנה ויותר אחרי הופעת הלינוטייפ על רצפת בית הדפוס לראשונה.
דגמים ספציפיים
סעיף זה עוסק בעיקר בדגמים שאופן פעולתם שונה מהמתואר למעלה בפרטים מסוימים
קלואי x האלי
קלואי x האלי (באנגלית: Chloe x Halle) הן צמד מוזיקלי אמריקאי, המורכב מהאחיות קלואי והאלי ביילי.
האחיות החלו את הקריירה שלהן בכך שהופיעו בתפקידי משחק קלים בסרטים מקהלה בירושה ו-"Let It Shine". בהמשך החלו האחיות לפרסם גרסאות כיסוי מוזיקליות ביוטיוב, כולל גרסת כיסוי לשיר "Pretty Hurts" של ביונסה, שגילתה אחר כך את הסרטון והחתימה אותן בחברת התקליטים שלה, Parkwood Entertainment. זמן קצר לאחר מכן, הוציאו את המיני אלבום הראשון שלהן, "Symphony Symphony", בשנת 2016, ואחריו את המיקסטייפ, "The Two of Us", בשנת 2017. בהמשך צבר הצמד הצלחה בכיכובן בסיטקום, בוגרת-כזה, יחד עם יציאת אלבום הבכורה שלהן בשנת 2018, "The Kids Are Alright", שצבר להן שתי מועמדויות לפרס גראמי בקטגוריית תגלית השנה ו"האלבום האורבני הטוב ביותר". בשנים 2018 ו-2019 שרו פעמיים "America the Beautiful" ברסלמניה 34 וב"סופרבול LIII" בהתאמה. “ ungodly hour “ הוא אלבום האולפן השני של הההרכב האמריקאי קלואי x האלי.[2] האלבום יצא לאור ב-12 ביוני 2020 על ידי חברות התקליטים פארקווד וקולומביה.[2] מתוך האלבום שלושה סינגלים, מתוכם השירים "Catch Up", "Do It" ו-"Forgive Me".
ילדות ותחילת הקריירה
קלואי והאלי ביילי נולדו באטלנטה, ג'ורג'יה ב-1 ביולי 1998 וב-27 במרץ 2000, בהתאמה, וגדלו בלוס אנג'לס בקליפורניה. הן הופיעו לראשונה בתור קלואי x האלי כשפרסמו גרסאות כיסוי של שירי פופ ביוטיוב. הן השיקו את ערוץ היוטיוב שלהן בגילאי 13 ו-11, בהתאמה, עם גרסת כיסוי לשיר "Best Thing I Never Had" של ביונסה. הביצוע שלהם ל"Pretty Hurts" של ביונסה הפך לוויראלי והפנה את תשומת לבה של הזמרת עצמה ובשנת 2015, היא החתימה את צמד האחיות בחברת התקליטים שלה, Parkwood Entertainment.
2016–הווה: קריירה מוזיקלית
מיני אלבום הבכורה של קלואי x האלי, "Sugar Symphony", יצא לאור ב-29 באפריל 2016. את המיני אלבום ליוו הסינגלים "Drop" ו-"Fall". מאוחר יותר בשנת 2016, הן ביצעו הופעת קמע באלבום החזותי של ביונסה, Lemonade. בהמשך הן שימשו כמופע החימום של ביונסה עבור הלג האירופאי ב-The Formation World Tour.
באביב 2017, קלואי x האלי פרסמו את הפרויקט שלהן, The Two of Us, שהציג מוזיקה חדשה שנכתבה והופקה בעיקר על ידי הצמד. הפרויקט זכה לשבחים רבים מצד המבקרים. המיקסטייפ הוצג ברשימת אלבומי הרית'ם אנד בלוז הטובים ביותר של מגזין הרולינג סטון משנת 2017.
בדצמבר 2017, קלואי x האלי הוציאו לאור את שיר הנושא לסדרת הטלוויזיה בוגרת-כזה, בשם "Grown". הן התווספו לצוות השחקנים בתפקידים קבועים, לאחר שחתמו בתחילה על תפקידים משניים. השיר שלהן "The Kids Are Alright" הופיע בבכורת הסדרה.
ב-23 במרץ 2018, הוציא הצמד את אלבום הבכורה שלהן, The Kids Are Alright. מאוחר יותר, האלבום וקלואי x האלי היו מועמדים לשני פרסי גראמי, "האלבום האורבני הטוב ביותר" ו"האמן החדש הטוב ביותר", בהתאמה.
ב-31 במאי 2018, הוכרז כי הן יהיו מופע החימום של הלג האמריקאי של ביונסה וג'יי זי בסיבוב ההופעות On the Run II Tour, לצד די ג'יי חאלד.
ב-17 באפריל 2020, קלואי x האלי וסוואה לי הוציאו לאור את "Catch Up", שיתוף פעולה עם מייק וויל מייד איט, מלווה בסרטון לירי, וב-14 במאי 2020, הוציא הצמד את הסינגל, "Do It" - שניהם לקראת אלבומן השני "Ungodly Hour", שיצא ב-11 ביוני 2020. למחרת יצא לאור השיר "Forgive Me" כסינגל השלישי, שיצא יחד עם וידאו קליפ.
אמנותיות
קלואי x האלי כותבות ומסדרות את כל השירים שלהן באולפן הביתי שלהן. הן גם מנגנות בכלים משלהן.
האלי מחשיבה את עצמה כחובבת ג'אז ומאזינה לבילי הולידיי מאז שהייתה בת חמש. היא הזכירה את הזמר כאחד ההשפעות הגדולות על הקול שלה.
קלואי מקבלת השראה מיוצרים אלטרנטיביים כמו גרימס וביורק ואוהבת מוזיקת רית'ם אנד בלוז.
פעילויות אחרות
קלואי x האלי שרו את "America the Beautiful" ברסלמניה 34 ובסופרבול LIII.
ביולי 2019, חברת וולט דיסני הודיעה כי האלי ביילי לוהקה לתפקיד הנסיכה אריאל בסרט הלייב אקשן של בת הים הקטנה, שיבויים על ידי רוב מרשל. הליהוק של האלי יצר מחלוקת קטנה במדיה החברתית, כשחלקם טענו כי דמותה של אריאל, בתולת ים בדיונית, אינה יכולה להיות שחורה. עם זאת, התגובות לבחירת הליהוק המגוונת היו חיוביות ברובן.
פארק הנשיאים
פארק הנשיאים (באנגלית: Presidents Park) הוא גן פסלים ומוזיאון פתוח שהיה ממוקם בוויליאמסבורג, במדינת וירג'ינה שבארצות הברית.
הפארק
בגן, ששטחו 40 דונמים, מוצגים פסלים של 43 מנשיאי ארצות הברית (פרוטומות של הנשיאים), שגובהם נע בן 5.5 ל־6.1 מטרים - כל הנשיאים מאז ג'ורג' וושינגטון ועד ג'ורג ' ווקר בוש.
הפסלים פוסלו על ידי הפסל דייוויד אדיקס (David Adickes) מיוסטון שבטקסס. אדקינס רצה להציב את הפסלים בוושינגטון די. סי. בירת ארצות הברית, אולם לא קיבל אישורים לכך, ולכן יצר קשר עם היזם ניומן.
אדיקס קיבל את השראתו ליצירת הפסלים בעת שחלף ליד בהר ראשמור, בשובו חזרה מטיול בקנדה.
הפרק נפתח במרץ 2004 על ידי היזם המקומי אוורט "היילי" ניומן השלישי (Everette H."Haley" Newman III), אשר העביר את הפסלים מיוסטון לוירג'ינה במספר משלוחים מאז שנת 2000. הפרק נקלע לבעיות כלכליות, ולכן לא הוסיף נשיאים נוספים לאחר בוש (פסלו של ברק אובמה היה צפוי לעלות 60,000 דולר אמריקאי, והפארק לא יכול היה לרוכשו).
כישלונו של הפארק נבע ממיקומו (הוא היה ממוקם מאחורי מלון, כך שלא ניתן היה לראותו מהכביש הראשי, וכן בשל מרחקו מאתרי תיירות אחרים בווירג'יניה - כגון ויליאמסבורג הקולוניאלית). הפארק נסגר ב-30 בספטמבר 2010.
הפארק עוקל, ומכרז למכירתו נקבע ל-26 באפריל 2012, אולם המכרז לא יצא לפועל.
נושי הפארק העמידו למכירה את שטח הפארק (ללא הפסלים) ב-28 בספטמבר 2012.
כוונתם של הנושים הייתה להשמיד את הפסלים. הפסלים הוצאו מהפארק עד ינואר 2013 והועברו לאחסון על ידי האוורד הנקינס (Howard Hankins). ערוץ נשיונל ג'יאוגרפיק הפיק תוכנית על מאמצי הנקינס להצלת הפסלים.
פארק הנשיאים (דקוטה הדרומית)
בעקבות פתיחת גן הפסלים בווירג'יניה, האמן דייוויד אדקינס פסל פסלים זהים נוספים, והקים בשנת 2004 גן פסלים ומוזיאון פתוח, בעיירה ליד, שבמדינת דקוטה הדרומית.
פארק זה שהופעל על ידי האמן עצמו, נסגר אף הוא עקב קשיים כלכליים, והפסלים הועברו לאתרים שונים ברחבי המדינה.
לקריאה נוספת
• Karin Brulliard, Following the Leaders Presidents Park Overwhelms Visitors, Overcomes Skepticism, וושינגטון פוסט Monday, July 19, 2004; Page B01
פרו אנטיץ'
פרו אנטיץ' (במקדונית: Перо Антиќ; נולד ב-29 ביולי 1982) הוא כדורסלן עבר מקדוני, אשר היה פעיל בין השנים 1999–2018.
קריירה אירופאית
במהלך הקריירה האירופאית שלו, שיחק אנטיץ' ברבוטניצ'קי סקופיה, א.א.ק. אתונה, הכוכב האדום בלגרד, אקדמיק סופיה, לוקומוטיב קובאן, ספרטק סנקט פטרבורג ואולימפיאקוס. עונת 2007/2008 הייתה עונת הפריצה של אנטיץ, ובסיומה אף זכה בתואר השחקן המצטיין של ליגת העל הבולגרית לאחר שהעמיד של 21.4 נקודות ו-9.4 ריבאונדים למשחק.
בעונת 2010/2011 הוביל אנטיץ' את קבוצתו, ספרטק סנקט פטרבורג, לחצי גמר ליגת היורוצ'לנג'. לאחר שהרשים במהלך עונתו בקבוצה הרוסית, חתם אנטיץ' בספטמבר 2011 על חוזה לשנתיים באולימפיאקוס. עם הקבוצה היוונית זכה אנטיץ' בשתי אליפויות יורוליג רצופות, בעונות 2012 ו-2013. כמו כן עזר לקבוצתו לזכות באליפות הליגה היוונית בעונתו הראשונה בקבוצה (2012).
קריירה ב-NBA
ב-25 ביולי 2013 חתם אנטיץ' על חוזה לשנתיים באטלנטה הוקס מליגת ה-NBA. לאחר סדרה של הופעות מרשימות כשחקן חמישייה, כתוצאה מפציעה של סנטר הקבוצה אל הורפורד, נבחר אנטיץ' להשתתף במשחק הכוכבים העולים באולסטאר ה-NBA, אולם פציעה בקרסול מנעה ממנו להשתתף באירוע עצמו. לקראת סוף עונת הרוקי שלו ב-NBA, ב-6 באפריל 2014, קלע אנטיץ' שיא קריירה של 18 נקודות בניצחון קבוצתו על אינדיאנה פייסרס.
החזרה לאירופה
ב-30 ביוני 2015 חתם אנטיץ' על חוזה ל-3 עונות בפנרבחצ'ה אולקר מליגת העל הטורקית. בעונתו הראשונה עם הקבוצה זכה בגביע הטורקי ובאליפות הליגה הטורקית, והעפיל עמה לגמר היורוליג. בעונת חזר עם פנרבחצ'ה לגמר היורוליג, וזכה באליפות היורוליג השלישית שלו לאחר ניצחון על אולימפיאקוס במשחק הגמר. בעונת חזר לשחק בכוכב האדום בלגרד, ובינואר 2019 הודיע על פרישה ממשחק.
נבחרת לאומית
אנטיץ' שיחק בנבחרת מקדוניה בכדורסל ואף שימש כקפטן הקבוצה. בשנת 2011 הוביל את נבחרתו עד לחצי גמר היורובאסקט בליטא, כשהוא מעמיד ממוצעים של 11.6 נקודות ו-8.5 ריבאונדים למשחק לאורך הטורניר.
אלן וורן
מייקל אלן וורן (באנגלית: Michael Allan Warren; נולד ב-26 באוקטובר 1948 בווימבלדון, לונדון) הוא צלם דיוקנאות, סופר ושחקן לשעבר ממוצא אנגלי. וורן צילם דיוקנאות של מפורסמים רבים בסוף שנות ה-60, בשנות ה-70 ובשנות ה-80, לרבות בני משפחת המלוכה הבריטית, פוליטיקאים בעלי-השפעה ואמנים בתחומי המוזיקה והספרות וכן כמה אישים חשובים בהוליווד באותה תקופה.
ראשית חייו
וורן גדל בלונדון שלאחר מלחמת העולם השנייה יחד עם אמו. בילדותו למד בבית הספר למשחק Terry's Juveniles ("הגוזלים של טרי"), במבנה תיאטרון דרורי ליין. באותה תקופה ניגש למבחני בד שונים ובהם קיבל תפקידים במספר הצגות. אחד מאותם תפקידים היה תפקיד ילד מספר בהצגה "The Five O'clock Club" ("מועדון השעה חמש"); בתפקיד זה התחבר עם אנשים שונים בתעשייה, ובהם עם מארק בולאן הצעיר (שהופיע אז בשם הבמה "טובי טיילר", ועתיד להפוך לסולן להקת "טי רקס"), שהעסיק את וורן בהמשך כמנהלו האישי.
קריירת הצילום
בגיל 17 החל וורן את קריירת הצילום שלו, כששיחק במחזה Forty Years On של אלן בנט בכיכובו של ג'ון גילגוד בתיאטרון אפולו (Apollo Theatre) שברובע הווסט אנד. בתקופה זו רכש וורן את מצלמתו הראשון, מיד שנייה, והחל לצלם את עמיתיו השחקנים. עבודתו הגדולה הראשונה הייתה כאשר חברו מיקי דינס ביקש ממנו לתעד את נישואיו לג'ודי גרלנד, אירוע שסימן את תחילת הקריירה של וורן כצלם מקצועי. כשביקר בניו יורק מסיבות אישיות, נבחן למחזמר Minnie's Boys בברודוויי; עם זאת, לבסוף דחה את התפקיד שהוצע לו, כדי לחזור ללונדון ולנסות לבסס את עצמו כצלם מקצועי.
לאחר החלטתו לפתוח בקריירת צילום, החל לצלם דיוקנאות רבים של שחקנים, סופרים, מוזיקאים, פוליטיקאים וחברי משפחת המלוכה הבריטית. בתחילת שנות ה-80 החל בפרויקט אישי לצלם את כל דוכסי בריטניה, 26 הדוכסים שאינם שייכים למשפחת המלוכה וארבעת הדוכסים ששייכים אליה. יחד עם אנגוס מונטגו, הדוכס ה-12 ממנצ'סטר, הקים וורן את "קרן הדוכס" (Duke's Trust), ארגון צדקה לילדים נזקקים.
פרויקטים בתחומים נוספים
ב-1999 הקים וורן חברת ביגוד בשם "סוויידיש נייבי קלות'ינג" (Swedish Navy Clothing, מילולית: "ביגוד חיל הנחתים השוודי"), בעקבות מפגש שלו עם חיילי חיל הנחתים השוודי, שאותם צילם, ומהם שאב השראה.
בתחילת שנות ה-90 החל וורן לכתוב מחזות. את אחד מהם, The Lady of Phillimore Walk, ביים הבמאי הבריטי פרנק דנלופ (Frank Dunlop) והמבקרים השוו אותו למותחן Sleuth מאת אנתוני שאפר (Anthony Shaffer), זוכה פרס טוני למחזה הטוב ביותר. המחזה זכה גם להפקות בארצות הברית.
וורן המציא את ה-Hankybreath (הֵנְקִיבְּרֵת', "מטפחת הנשימה"), מטפחת שניתן לנשום דרכה אוויר מסונן מזיהום אוויר באמצעות מסנן פחמן. המטפחת תוכננה להיות בניחוח שמן אקליפטוס, אך שווקה לבסוף בניחוח פרחים. ההמצאה נובעת מניסיונו של וורן עם אסתמה בלונדון המזוהמת.
אמברוז מקאבוי
ארתור אמברוז מקאבוי (באנגלית: Arthur Ambrose McEvoy; 12 באוגוסט 1877 – 4 בינואר 1927) היה אמן אנגלי. עבודותיו המוקדמות הן נופים ודיוקנאות, בסגנון שהושפע מג'יימס מקניל ויסלר. בהמשך הוא זכה להצלחה כצייר דיוקנאות, בעיקר של נשים ולעיתים קרובות בצבעי מים.
ביוגרפיה
בסלייד הוא היה חלק מהקבוצה של אוגוסטוס ג'ון וויליאם אורפן. למקאבוי היה מוניטין של מיומנות טכנית משובחת בצבעי שמן, שנלמדו מהתמחותו אצל ויסלר. בהמשך עבד עם ולטר סיקרט בדייפ. בזמן ששהה בסלייד למד עם הציירת גוון ג'ון, איתה ניהל רומן.
משנת 1900 הציג במועדון האמנות החדשה באנגלית (NEAC), והיה חבר בו בשנת 1902. באותה שנה התחתן עם הציירת מרי אדוארדס (1870–1941).
בשנת 1907 ערך תערוכת יחיד בגלריה קרפקס.
בשנת 1911 היה מייסד-חבר של החברה הלאומית לפורטרטים, ובשנת 1913 הוא היה חבר באגודה הבינלאומית. עבודותיו כללו נופים ודיוקנאות. אבל אחרי שנת 1915 הוא ביסס מוניטין כצייר דיוקנאות של החברה הגבוהה, שלעיתים קרובות צבע בצבעי מים בסגנון מהיר וגס.
במהלך מלחמת העולם הראשונה צורף מקאבוי לצי המלכותי בשנים 1916–1918 וצייר מלחים וחיילים, ציורים הנמצאים במוזיאון המלחמה האימפריאלי, ובמוזיאון הימי הלאומי.
בשנת 1920 ביקר מקאבוי בניו יורק והציג שם בגלריות דיוואן.
בשנת 1924 נעשה חבר באקדמיה המלכותית ובחברה המלכותית לציירי דיוקנים, ובחברה המלכותית לצבעי מים בשנת 1926. הוא גם הציג בגלריות נוספות בלונדון.
מקוויוי נפטר בפימליקו, לונדון, ב־4 בינואר 1927.
בשנת 1928 הוא היה מיוצג בתערוכת חברי האקדמיה המלכותית. בשנת 1933 הוא הונצח יחד עם אורפן וצ'ארלס ריקטס בתערוכה במנצ'סטר. תערוכה רטרוספקטיבית גדולה התקיימה בגלריה פיליפ מולד בקניון פאל עד ינואר 2019.
קנוהל
קנוהל הוא שם משפחה יהודי-אשכנזי.
יחסי ערב הסעודית–קוריאה הדרומית
יחסי ערב הסעודית–קוריאה הדרומית הם היחסים הבילטרליים שבין ערב הסעודית לקוריאה הדרומית.
היסטוריה
הקשר ההיסטורי בין קוריאה וערב החל כאשר סוחרים ערבים הגיעו לממלכה הקוריאנית המאוחדת שילה במאה ה-7 וה-8. קשר סחר זה הביא לצמיחת המסחר בין קוריאה והעולם הערבי למרות שינויי המשטר בשני הצדדים.
בתקופת שושלת גוריו, היגר השבט דיוקסו ג'אנג הערבי-טורקי לקוריאה, שם הגיע ג'אנג סון-ריונג, מוסלמי ממוצא ערבי, לייצג את בית המלוכה בגוריו. השבט שרד והשתלב בחברה הקוריאנית, אבל צאצאיו כבר לא יכלו לדבר בשפה הערבית וחדלו לקיים את חוקי האסלאם.
במהלך שלטון שושלת ג'וסון, המלך סג'ונג הגדול בדברי הימים שלו הזכיר ערבים הקוראים את הקוראן ואת תורות האסלאם, אם כי המלך מעולם לא היה מוסלמי במהלך חייו.
יחסים מודרניים
במהלך מלחמת קוריאה, ערב הסעודית, כחלק מהברית המערבית נגד ההתפשטות הקומוניסטית על ידי ברית המועצות, צידדה בקוריאה הדרומית מ-1950 עד 1953, למרות שהיא לא שלחה חיילים לקוריאה.
פורד אקוספורט
פורד אקוספורט (באנגלית: Ford EcoSport) הוא קרוסאובר עם מאפייני SUV מתוצרת קונצרן הרכב פורד אשר מיוצר משנת 2003 ועד היום.
יחסי ערב הסעודית–קוריאה הדרומית
יחסים מודרניים
במסגרת חזון סעודיה 2030 שהוכרזה על ידי ערב הסעודית ב-2016, דרום קוריאה וסעודיה הגבירו את שיתוף הפעולה הכלכלי ביניהן. שתי המדינות חתמו על הסכם כלכלי של 8.3 מיליארד דולר, כולל עסקה של 6 מיליארד דולר בין עראמקו הסעודית לחברה הקוריאנית S-Oil ב-2019. גם הסחר התרחב מאז 2018.
פורד אקוספורט
משנת 2018 משווקים דגמי "פורד אקוספורט" באמריקה הצפונית.
יחסי ערב הסעודית–קוריאה הדרומית
שיתוף פעולה צבאי
לקוריאה הצפונית, שכנתה של קוריאה הדרומית בצפון, יש מערכת יחסים חזקה עם איראן, היריבה של ערב הסעודית, ולכן הברית של סעודיה עם קוריאה הדרומית הופכת חיונית בעימות הציר האיראני-צפון קוריאה. דרום קוריאה סיפקה את המודיעין של ערב הסעודית על פעילותה של קוריאה הצפונית ב, בעיקר במהלך מלחמת האזרחים התימנים מ-2014.
פורד אקוספורט
דור ראשון
===דור שני===
יחסי ערב הסעודית–קוריאה הדרומית
שיתוף פעולה צבאי
ביוני 2019, ערב הסעודית וקוריאה הדרומית חתמו על עסקת ייצור נשק, שבה סעודיה וחברות צבאיות של קוריאה הדרומית ישתפו פעולה יחד נגד איומים חיצוניים לצד ייצור משותף של כלי נשק וכלי רכב, כמו גם שיפור הטכנולוגיות הצבאיות בשתי המדינות.
לוקסטורנה
לוקסטורנה (באנגלית: Luxturna, גם: Voretigene neparvovec) היא תרופה גנטית לטיפול ברטיניטיס פיגמנטוזה (גן RPE65) וב. התרופה פותחה על ידי חברת התרופות ספארק ובית החולים לילדים בפילדלפיה. זהו הטיפול הגנטי הראשון שאושר על ידי מנהל המזון והתרופות האמריקאי (FDA).
רטיטיניס פיגמנטוזה ותסמונת לבר הן הפרעות תורשתיות הגורמות לתהליך עיוורון פרוגרסיבי. הטיפול הגנטי משפר משמעותית את הראייה אצל המטופלים. הטיפול ניתן כזריקה לתוך הרשתית.
היסטוריה
החוקרים, בני הזוג ז'אן בנט ואלברט מגווייר, עבדו במשך עשרות שנים על מחקרים בנושא עיוורון מולד, מחקר שהגיע לשיאו באישור הטיפול חדש, לוקסטורנה.
לוקסטורנה הוגדרה על-ידי ה-FDA כתרופה יתומה עבור תסמונת לבר ורטיניטיס פיגמנטוזה. בקשת רישיון להפצה הוגשה ל-FDA ביולי 2017 עם בקשה למתן עדיפות. תוצאות הניסוי הקליני שלב III פורסמו באוגוסט 2017. ב-12 באוקטובר 2017, פאנל ייעוץ מרכזי למינהל המזון והתרופות (FDA), המורכב מ -16 מומחים, המליץ פה אחד על אישור הטיפול. ה- FDA האמריקאי אישר את התרופה ב -19 בדצמבר 2017. עם מתן האישור, חברת התרופות ספארק החלה בטיפול בעיקר בילדים הסובלים מהמחלה.
המכירה המסחרית הראשונה של לוקסטורנה הייתה גם המכירה הראשונה של מוצר גנטי כלשהו בארצות הברית, התרחשה במרץ 2018. מחיר הטיפול דאז הוכרז כ-425 אלף דולר לטיפול בודד. התרופה אושרה לשימוש רפואי בארצות הברית בדצמבר 2017, באוסטרליה באוגוסט 2020 ובקנדה, באוקטובר 2020.
בישראל הוכנסה התרופה לסל הבריאות בשנת 2020. עברו את הטיפול כ-10 מטופלים מרביתם ילדים עד גיל 12.
פתק בזק (כלי עזר לימודי)
כרטיסי זיכרון יכולים להיות וירטואליים, כמו אלה המשמשים את תוכניות כרטיסי הזיכרון, או בצורה פיזית.
כרטיסי זיכרון הם יישום של השפעת בדיקה - הממצא כי זיכרון לטווח ארוך גדל כאשר חלק מתקופת הלמידה מוקדש לשליפת מידע באמצעות בדיקה עם משוב תקין.
חישוב היעילות של כרטיס הזיכרון
על פי מחקר מדעי, עם הרבה ידע לזכירה, לאחר יום אחד של למידה, לומדים זוכרים רק 35.7% של ידע ואחרי חודש, כמות הידע היא כ-21% במוח. לכן, סקירת ידע משחקת תפקיד חשוב מאוד בתהליך הזיכרון.
לא רק יעילות גבוהה, כרטיס זיכרון הוא גם שיטת למידה דינמית. עם עיצוב קומפקטי, הלומדים יכולים לקחת איתם כרטיסים ולהשתמש בהם בכל עת ובכל מקום. בכמה מדינות מפותחות כמו קנדה, סינגפור, קוריאה הדרומית וארצות הברית, ... יש להם הרבה שיטות מתקדמות המקלות עלינו לראות תלמידים שמשתמשים בכרטיסי זיכרון באזורים ציבוריים. הם משתמשים בו כאשר מחכים לאוטובוס, לוקחים הפסקות, אוכלים ארוחת צהריים או מסתכלים בו לפני השינה ... כדי לספוג יותר מידע ולסקור את הידע שלהם בזמן הפנוי שלהם.
שימוש
כרטיסי זיכרון מתרגלים את התהליך המנטלי של זכירה פעילה: נותנת תמריץ (השאלה), הלומד מפיק את התשובה. מעבר לתוכן הכרטיסים שנאספים בחפיסות, ישנה שאלת השימוש - איך הלומד משתמש בכרטיסים, ובמיוחד באיזו תדירות הוא עושה סקירה (כיצד הלומד בודק לוח זמנים) וכיצד הוא אמור להגיב, או לכשלים מוחלטים בהיזכרות או לטעויות. מערכות שונות שפותחו מבוססות בעיקר סביב שינון בסירוגין - הגדלת מרווחי הזמן בין ביקורות בכל פעם שכרטיס הוזכר כראוי.
שני צדדים
כרטיסים פיזיים הם דו-צדדיים; בחלק מהמקרים יש ביקוש ליצור כשורה את הצד ההפוך שמוצג בצד השני, כגון אוצר מילים של שפה זרה: בהקשר אחר מספיק רק כיוון אחד, כמו בהפקת שיר שיש בו הכותרת שלו או משפט פתיחה (פתיח). עבור כרטיסים פיזיים ניתן גם להשתמש בכרטיס יחיד שנהפך בהתאם לכיוון, או שתי חפיסות מקבילות, כגון עברית - יפנית יפנית - עברית. יש להם מספר שימושים שיכולים להיות פשוטים מאוד או משוכללים מאוד עבור האדם שלומד כדי לשנן.
עקרונות למידה
(המלצה) כרטיס הזיכרון עובד באופן מיטבי כאשר עוקבים אחר העקרונות הללו:
תחומי יישום
בנוסף לאוצר המילים, אפשר גם ללמוד תוכן אחר עם מדריך לימוד שקשור באחד מדוגמאות הנושאים הבאים, לשם הדוגמה: כרטיס מערכת מידע בגודל A6 יכול גם להכיל דף A4 מקופל, ב-A4 שהתוכן בו עדיין חייב לחזור על עצמו.
יתרונות וחסרונות של השיטה
היתרונות של השיטה היא שמירת המילים לטווח ארוך יותר שהיא מקדמת במיוחד, ואת המשתמשים שגם מקבלים תחושה טובה, במיוחד עד כמה שגבוה הידע האישי שלהם יכול למגיע. במקרה זה, פתקיי בזק שנגעו בהם טרם נלמדו ובכך מונעים התבטלות (למשל, בהשוואה לספר אוצר מילים קלאסי, מילון). בהשוואה לתכנת פתקיי בזק, יש יתרון בכך שאת פתקיי הבזק הפיזיים ניתן לקחת לכל מקום בכמויות קטנות והם יכולים להיות עמידים יותר מאשר מכשירים אלקטרוניים, ולכן, כך יותר מתאימים לפרויקטים של למידה בקנה מידה גדול (למשל, לימוד מעמיק יותר של השפה). בשימוש מעשי, ניתן להגדיל את היעילות של השיטה כאשר לומדים עם משמעויות מרובות, לא רק בצפייה בחזית ובגב הפתק.
חסרון של השיטה הוא בכך שיש להשתמש בה באופן קבוע כדי להשיג הצלחה בלמידה לטווח ארוך. חסרון נוסף הוא בעבודת יד. אם כי יש כבר אוצר מילים זמין מסחרית ואנשים שמאמנים אוצר מילים עבור שפות בתור עבודה, יש גם הצעות מקבילות עבור יסודות מנהל עסקים (נכון ל-22 בדצמבר 2013). עם זאת, עבור תחומי ידע אחרים, הפתקים בדרך כלל צריכים להיווצר, כלומר כמות מסוימת של כתיבה וכך גם זמן. בנוסף, למידת (פתקיי בזק) הפתקים צריכה להיות מוכנה היטב, כי טעויות בהכנה ידנית תגרום לכך שילמדו אחרת ממה שתכננו. לעומת זאת, בתוכנות פתקיי בזק מסוימות יש חיסרון שכמה מתיבות הקבצים גם תופסות קצת מקום.
מערכות
ישנן מערכות שונות לשימוש בכרטיסים, מערכות רבות מבוססות סביב העיקרון של שינון בסירוגין - בדיקת מידע במרווחים הולכים וגדלים. ניהול ידני של אורך ההפוגות יכול להוסיף במידה רבה את התקורה של שימוש בכרטיסים: מערכת לייטנר היא מערכת פשוטה של שינון בסירוגין המיועדת לכרטיסי זיכרון העשויים מנייר, שיטת-בת שפותחה בשנים האחרונות המתבססת על מערכת לייטנר קרויה שוטף תמידי, בה הלומד צריך לעבוד על פי לוח שמכיל 64 ימים ובו רמות מ 1–7 בשונה משיטת לייטנר שמכילה 5 רמות. מערכת לייטנר מתבססת על מספר קטן של תיבות ואלגוריתם (שיטת חישוב) פשוט, בעוד האלגוריתמים של סופר ממו יותר מסובכים, עם מעקב אחר כל כרטיס בנפרד, ומיועדים ליישום על ידי המחשב.
כרטיסים תלת-צדדיים
כרטיסים פיזיים לא בהכרח דו-צדדיים. גרסה אחרת, שנמצאת בכרטיסים אלקטרוניים, היא מה שמכונה כרטיס תלת-צדדי. זהו סוג מסוים של כרטיס אסימטרי דו - צדדי ; מופשט, לכרטיס כזה יש שלושה שדות: שאלה, תשובה ותשובה *, שבו, שאלה ו ותשובה מומרים בהתהפכות, אבל תשובה * היא תמיד התשובה – שני "הצדדים" הם כך שאלה / תשובה, תשובה * ו תשובה / שאלה, תשובה *. באופן קונקרטי, אלה הכי שימושיים בלימוד אוצר מילים זר שבו ההגייה הזרה אינה שקופה מן הכתיבה הזרה – במקרה זה השאלה היא המילה המקומית, התשובה היא המילה הזרה (כתובה), ואת ההגייה שהיא תמיד חלק מהתשובה (תשובה *). זה במיוחד המקרה עבור כתב סיני, כמו בשפות סיניות ו שפת הקאנג'י היפנית, אבל יכול לשמש גם עבור איות לא פונטי אחר, כולל, אנגלית כשפה שנייה.
דוגמאות
סטודנט דובר עברית לומד את המילה הסינית 人 (רן, אדם)
שאלה: אדם
תשובה: רן, 人
חילוף:
שאלה: 人
תשובה: רן, אדם
או סטודנטית צרפתית לומדת את המילה האנגלית "enough" (בצרפתית assez) בשל ההגייה החריגה של - ה IPA, ההגייה ניתנת יחד עם המילה עצמה.
קרב סנט אולבנס הראשון
קרב סנט אולבנס הראשון (באנגלית: First Battle of St Albans), שנערך ב-22 במאי 1455 בסנט אולבנס, כ-35 ק"מ צפונית ללונדון, נחשב לקרב הראשון במסגרת מלחמות השושנים. כוחותיהם של ריצ'רד דוכס יורק ובעלי בריתו, הרוזנים לבית נוויל סולסברי וווריק, הביסו את צבא תומכי המלך, ויריבו הגדול של יורק, אדמונד בופורט, דוכס סאמרסט, נהרג בקרב. עם נפילתו בשבי של המלך הנרי השישי מינה הפרלמנט שכונס לאחר מכן את יורק ללורד פרוטקטור.
פתק בזק (כלי עזר לימודי)
דוגמאות
שאלה: assez
קרב סנט אולבנס הראשון
רקע
ב-1422, בעקבות מותו של הנרי החמישי עלה לשלטון בנו התינוק, הנרי השישי. הנרי השישי הוכתר כשהיה בן תשעה חודשים בלבד, ובשמו שלטו עוצרים ויועצים. המלחמה שהתנהלה בצרפת החלה לנטות לרעת האנגלים החל מ-1429, שהיו זקוקים יותר מתמיד לשליט חזק וכריזמטי, אך הנרי היה אדם ביישן ואדוק בדתו, שהזניח את ניהול ענייני המדינה והיה נוח לתמרון בידי יועציו, ביקש להימנע משפיכות דמים ותמך בהשגת הסדר שלום עם הצרפתים, בעידודם של הנרי בופורט, דודו של הנרי החמישי, וויליאם דה לה פול, הדוכס הראשון מסאפוק. כנגדם עמדו המפרי, דוכס גלוסטר, וריצ'רד, דוכס יורק, שאר בשרו הקרוב ביותר של המלך. ב-1436 מונה יורק למפקד הצבא האנגלי בצרפת, אך לא זכה לתמיכה מספקת מהמלך ויועציו, שהעדיפו להגיע להסכם עם הצרפתים והזניחו את הצבא. מותם של הנרי בופורט ודוכס גלוסטר ב-1447 ודוכס סאפוק ב-1450 העמיד את אדמונד בופורט, דוכס סאמרסט ודוכס יורק כמנהיגי הסיעות שנאבקו על השליטה במלך ובחצרו.
פתק בזק (כלי עזר לימודי)
דוגמאות
תשובה: ɪˈnʌf\ enough
קרב סנט אולבנס הראשון
רקע
ב-1447 מונה ריצ'רד למפקד הצבא האנגלי באירלנד, ולמעשה הורחק מהחצר ומההחלטות החשובות, בעוד יריבו הגדול, אדמונד בופורט, דוכס סאמרסט, וחביבו של המלך, קיבל במקומו את הפיקוד על הכוחות האנגליים בצרפת וזכה לתמיכה כספית נדיבה אך כשל לחלוטין במשימתו ובשנים 1449–1450 נכבשה נורמנדי על ידי הצרפתים. ב-1450 שב יורק לאנגליה, תבע מהמלך להפוך אותו ליורשו החוקי ולעצור את סאמרסט בשל כישלונותיו. יורק כינס צבא כדי לכפות את דרישותיו ב-1452 ולאחר פגישה בבלאקהית' עם מועצת האצילים ועם המלך, שביקש נואשות להימנע מעימות, התקבלו דרישותיו. כתוצאה מכך פיזר יורק את צבאו, אך נעצר תוך זמן קצר והוחזק כאסיר למשך שלושה חודשים. הוצאתו להורג נמנעה בשל חששו של המלך שהדבר יעורר מהומות בממלכה; הדוכס היה אהוד מאוד וידוע כאדם בעל כבוד. יורק שוחרר ממאסרו רק לאחר שהסכים להישבע אמונים בפני המלך בקתדרלת סנט פול שלעולם לא ימרוד בו שוב.
פתק בזק (כלי עזר לימודי)
דוגמאות
חילוף: 1
קרב סנט אולבנס הראשון
רקע
מצב האנגלים בצרפת הוסיף להחמיר ובעקבות תבוסת הצבא האנגלי, בפיקודו של ג'ון טלבוט, הרוזן הראשון משרוסברי, בקרב קאסטיון, שסיימה למעשה את הנוכחות האנגלית בצרפת, למעט העיר קאלה, סבל הנרי השישי מהתמוטטות עצבים מוחלטת וחדל לתפקד. סאמרסט, בתמיכת המלכה מרגרט מאנז'ו, ניסה בתגובה לשלוט הממלכה באמצעות הכרזה על עצמו כלורד פרוטקטור וכעוצר בשם הנסיך בן החודשיים אדוארד. אף על פי כן, המעיט סאמרסט בכוחו ובפופולריות של דוכס יורק, היות שאצילים רבים במועצת האצילים (ובכלל זה בני בריתו הקרובים, גיסו ריצ'רד נוויל, רוזן סולסברי, ובנו ריצ'רד רוזן ווריק) תמכו בו. משום כך קיבל יורק את המינוי לשלוט באנגליה כלורד פרוטקטור וכחבר המועצה הבכיר של הממלכה, כל עוד נותר המלך בלתי כשיר למשול. יורק השתמש בתפקידו החדש כדי לצאת כנגד יריבו הראשי, ודוכס סאמרסט נכלא. במהלך אותם 14 חודשים החלו מחנות הצדדים היריבים להתגבש. מלבד היריבות בין יורק לסאמרסט, היו שני בתי האצולה הגדולים והמשפיעים בצפון אנגליה, בית פרסי ובית נוויל, בעיצומו של סכסוך גדול משלהם; בני משפחת פרסי החזיקו, ועדיין מחזיקים בימינו, בתואר רוזן או דוכס נורת'מברלנד; משפחת נוויל החזיקה בתוארי רוזן סולסברי ורוזן ווריק (שהושגו באמצעות זכויות נשות המשפחה), ונחשבו למשפחה העשירה באנגליה. בנוסף היה בית נוויל מקורב לדוכס יורק דרך קשרי נישואין, כאשר הדוכסית מיורק הייתה ססילי נוויל, אחותו של סולסברי. רוב העימותים היו על כסף ואדמות, אך שני הבתים בחרו לבסוף בצדדים היריבים, אנשי בית פרסי תמכו בסאמרסט ואנשי נוויל ביורק.
פתק בזק (כלי עזר לימודי)
דוגמאות
שאלה: enough
קרב סנט אולבנס הראשון
רקע
בתקופת חג המולד של שנת 1454 התאושש הנרי השישי ממחלתו, ותפקידו של יורק כלורד פרוטקטור הסתיים למעשה. סאמרסט שוחרר והוחזר למעמדו ולתפקיד בו החזיק לפני תקופת מאסרו, בעוד יורק ובעלי בריתו שבו לאחוזותיהם בצפון אנגליה ללא קבלת רשות מהמלך. באפריל הכריזו המלך ויועציו על כינוסה של אספה גדולה בלסטר וזימנו אליה את יורק ובעלי בריתו, שהעריכו שסאמרסט ינצל את הבמה כדי להעלות האשמות כנגדם במעמד זה, דבר שעלול להסתיים במאסרם אם לא יישבעו אמונים למלך. במטרה להשיב לעצמם את כוחם ולעצור את האיום מצידו של סאמרסט גייסו יורק ואנשיו צבא ובאמצע מאי החלו לצעוד לעבר לונדון. הנרי וסאמרסט, שגילו רק ב-18 במאי על הכוח המתקרב, גייסו בחיפזון צבא, שהורכב בעיקר מאצילים ומלוויהם, אבירים ונושאי כלים, וב-21 במאי עזבו את לונדון ויצאו צפונה לקראתם, כשכוונתם לפגוש כוחות נאמנים למלך בעיירה סנט אולבנס ומשם לנוע לעבר לסטר. יורק וצבאו צעדו במהירות לעברם מהעיירה וייר וב-22 במאי נפגשו הצבאות בסנט אולבנס.
פתק בזק (כלי עזר לימודי)
דוגמאות
תשובה: ɪˈnʌf\ assez
קרב סנט אולבנס הראשון
הקרב
הצבא הלנקסטרי, שמנה כ-2,000 חיילים בפיקודו של האמפרי סטאפורד, דוכס בקינגהאם, הגיע בשעות הבוקר לסנט אולבנס ונערך להגנה עליה באמצעות הצבת חיילים לאורך החפיר שהקיף את העיירה (העיירה לא הייתה מוקפת חומה), שכונה תעלת טונמן (Tonman Ditch), וחסימת הרחובות הראשיים של סופוויל ושרופשייר בבריקדות, בפיקודו של ברון קליפורד. מעט לפני שהגיעו לעיירה החליט הנרי השישי על העברת הפיקוד על הצבא לבקינגהאם, מכיוון שהיה קרוב משפחתו של יורק מנישואיו, היה נאמן למלך ולא לקח צד בסכסוך בין הצדדים וחשוב מכך, העדיף לנהל משא ומתן ולהימנע משפיכות דמים. הצבא היורקי בן 3,000 החיילים, שכלל גם יחידה בת 600 קשתים, הגיע לסנט אולבנס וחנה בקיפילד שממזרח לה. בין הצדדים החל משא ומתן של כשלוש שעות, כאשר כרוזים נעים הלוך ושוב בין שני המפקדים היריבים. ככל הנראה, נעשה ניסיון מצד בקינגהאם, שניהל את המשא ומתן מטעם המלך, לקנות זמן עבור הלנקסטרים, שהיו בנחיתות מספרית והמתינו לתגבורות שהיו צפויות להגיע לעיירה למחרת היום. יורק, שלא התכוון לחזור על שגיאתו בבלאקהית', הבהיר את כוונותיו ודרש את מאסרו והוצאתו להורג של סאמרסט. המלך הנרי, בתגובה לא אופיינית מצידו שהתבררה כמכרעת, סירב לדרישה.
פתק בזק (כלי עזר לימודי)
מטרה
מטרתם של כרטיסים בעלי שלושה צדדים היא לספק את היתרונות של שני צידי קלפים - יצירה נוחה (להזין נתונים פעם אחת כדי ליצור שני כרטיסים), עדכונים מסונכרנים (שינויים משתקפים אחד בשני), ואת המרווח בין הצדדים הנגדיים (הופכיים נגדיים של אותו כרטיס לא נבדקים קרוב מדי ביחד) - אין צורך בכרטיס להיות סימטרי.
קרב סנט אולבנס הראשון
הקרב
לאחר כישלון המשא ומתן והחליט יורק לתקוף. יחידה אחת, בפיקודו של יורק נועדה לפרוץ את הבריקדה בדרך שרופשייר, ויחידה שנייה, בפיקודו של סולסברי, את זו שהגנה על דרך סופוויל. עיקר כוחו של הנרי הופתע מההתקפה מצידו של יורק; רוב החיילים ציפו לפתרון בדרכי שלום, בדומה לזה שהושג בבלאקהית' ב-1452. על אף זאת, נתקלו היחידות המסתערות של כוחות יורק ברחובות צרים, שמנעו מהם לנצל את יתרונם המספרי ולפרוץ את הבריקדות, נבלמו וספגו אבדות. על פי חלק מהמקורות בני אותה תקופה לא ארך הקרב עצמו יותר מחצי שעה, זאת בעיקר בשל גורם ההפתעה שגרמה פריצת כוחותיו של רוזן ווריק אל תוך העיירה, מול כוחות לנקסטריים שלא נערכו לקרב.
פתק בזק (כלי עזר לימודי)
מטרה
ניתן להכליל עיקרון זה למספר שרירותי של שדות נתונים הקשורים לרשומה אחת, כאשר כל שדה מייצג היבט אחר של עובדה או של צרור עובדות.
קרב סנט אולבנס הראשון
הקרב
רוזן ווריק הוביל כוח עתודה שחצה את החפיר באזור שנשמר בדלילות מצד צבא לנקסטר, בין שני אזורי ההתקפה, דרך סמטאות קטנות, גנים ומטעים, והופיע במפתיע בכיכר השוק, המקום בו חנה עיקר צבאו של הנרי, כאשר אנשיו היו עסוקים במנוחה ובשיחה ביניהם. התקדמותו המהירה של ווריק הביאה לכך שחלק מהאצילים אנשי לנקסטר אף לא הספיקו ללבוש את שריונם במלואו. ווריק הסתער לעברם מיד, ובסיוע מטר החיצים של קשתיו הביס את הכוח שמולו. הנס המלכותי ננטש והושלך לאדמה, וייתכן שהסיבה לכך הייתה שהאציל שתפקידו היה לשאת אותו לפני המלך כדי לסמן את מיקומו וללכד את אנשיו, השעין אותו לפני הקרב על קיר אחד הבתים. אובדן הנס המלכותי בקרב נחשב לחרפה על פי מקורות אותה תקופה, שנחלקו בקביעה מי היה האציל האחראי לכך; חלקם מאשימים את רוזן אורמונד, סר פיליפ ונטוורת' או ברון סודלי. הקבוצה שהקיפה את המלך נפגעה ממטר החיצים, כמה מאנשיו נהרגו, והמלך עצמו ודוכס בקינגהאם נפצעו. באותו זמן הבינו אנשי לנקסטר שאיישו את הבריקדות שכוחות יורק איגפו את עמדתם, ומחשש להתקפה מעורפם נטשו את עמדותיהם ונמלטו מהעיירה. סאמרסט, שידע היטב שיורק לעולם לא יניח לו לחיות, החליט להתבצר בקסטל אין, מבנה שנמצא בסמוך לכיכר. כאשר הקיפו כוחות יורק את המבנה, החליט סאמרסט לפרוץ החוצה ולנסות להימלט תוך כדי לחימה, הסתער לאורך הרחוב הראשי והרג ארבעה מאנשי יורק לפני שהופל ארצה ונהרג. רוזן נורת'מברלנד נהרג כשניסה להגיע אל הפונדק. ברון קליפורד, בן בריתם של משפחת פרסי, נהרג בלחימה ברחוב הראשי.
פתק בזק (כלי עזר לימודי)
יישומי מחשב / שינון רב חושי
יש מגוון רחב של תוכניות, כולל בקוד פתוח ובשירותים מקוונים, הזמינות ליצירה ושימוש בכרטיסים וירטואליים ככלי מסייע בלמידה.
קרב סנט אולבנס הראשון
לאחר הקרב
במונחים צבאיים היה הקרב הראשון בסנט אולבנס שולי יחסית, עם פחות מ-200 נפגעים מתוך כ-5,000 לוחמים, אם כי מרביתם היו אצילים, אבירים ונושאי כליהם. מבחינה פוליטית היה הקרב לניצחון מכריע עבור יורק ובית נוויל: יורק לקח בשבי את המלך והשיב לעצמו את מעמדו וכוחו באופן מלא, בעוד סאמרסט, ויריביהם הצפוניים של בית נוויל, רוזן נורת'מברלנד וברון קליפורד נהרגו במהלך הקרב. בין הפצועים היו בקינגהאם, תומאס דה קורטניי, רוזן דבון, ג'ספר טיודור (אחיו למחצה של המלך) ובנו של סאמרסט, הנרי בופורט, רוזן דורסט. מתקפת הפתע וגבורתו של רוזן ווריק בן ה-26 החלה את הקריירה הצבאית המפורסמת שלו, שהובילה למוניטין שלו כ"ממליך המלכים".
פתק בזק (כלי עזר לימודי)
יישומי מחשב / שינון רב חושי
על פי העיקרון של "למידה עם חושים מרובים" שיעור ההחזקה (זיכרון) גבוה יותר ככל שמשתמשים יותר בהבנה. לדוגמה, שיעור ההצלחה עולה באופן משמעותי אם אחד קורא את השאלה ואת התשובה של הקובץ במהלך הלמידה (כלומר, על ידי ראייה, דיבור, שמיעה, כבר שלושה חושים בשימוש). יישום המחשב של המערכת מציע הרבה יותר אפשרויות כאן:
קרב סנט אולבנס הראשון
לאחר הקרב
המלך הנרי, שנפצע באורח קל מחץ ששרט את כתפו, הועבר לפונדק סמוך ולאחר מכן טופל במנזר מקומי. יורק, סולסברי ו-ווריק הגיעו עם סיום הקרב למנזר וביקשו את סליחתו של המלך, הצהירו בפניו על נאמנותם והאשימו את האנשים שסביבו באחריות לקרב שפרץ. המלך קיבל את בקשת הסליחה שלהם מחוסר ברירה, אך גם מתוך כוונה להשתלט על חיילי צבא יורק, שגם לאחר שהקרב הסתיים המשיכו להשתולל ברחבי העיירה ולבזוז את תושביה. עם כניעתו של המלך, הכריז יורק בשמו על הפסקת הלחימה והמהומה פסקה. ביום שלאחר הקרב ליוו יורק ואנשיו את המלך הנרי בחזרה ללונדון; יורק מונה שוב ללורד פרוטקטור בהחלטת הפרלמנט בנובמבר אותה שנה, ווריק מונה למפקד העיר קאלה וסולסברי לשומר חותם המלך. הקרב השיב את יורק ובעלי בריתו לעמדות כוח, אך חיסול האצילים הפכו את יורשיהם ליריבים מרים ושואפי נקם, דבר שהבטיח שהמלחמה תימשך.
פתק בזק (כלי עזר לימודי)
יישומי מחשב / שינון רב חושי
יתר על כן, שאילתות אלגוריתמים מורכבות יותר נמצאות ביישומי מחשב. לכל שאילתה של פתק בזק יש זמן שאילתה וייצור תוצאת שאילתה (0 = לא ידוע או 1 = ידוע). את סדרת הזמן הבינארי המקבילה ניתן לאחסן ולהשתמש כדי לקבוע את אלגוריתם השאילתה האופטימלית למשתמש ספציפי. לשם כך, ניתן להשתמש בשיטות מתמטיות שונות עבור רשתות עצביות. מרווחי השאילתה של פתקיי הבזק שנקבעים באופן שרירותי יחסית עם מערכת לייטנר ניתנים למִטּוּב כמו באלגוריתם SM2 על פי ווזניאק (1998).
קרב סנט אולבנס הראשון
בספרות
מחזהו של ויליאם שייקספיר, "הנרי השישי, חלק שני", מסתיים בקרב ובתוצאותיו.
פתק בזק (כלי עזר לימודי)
היסטוריה
כרטיסי זיכרון מנייר שימשו לפחות מאז המאה ה-1, עם התרת קריאה (1834), סדרה של כרטיסים פונטיים (שיטה פונטית, תורת הקול להוראה באנגלית) מאת המורה לאנגלית פאוול לי מורטימר, נוצרו על ידי כמה מהן ככרטיסי זיכרון ראשוניים. בעבר, ספר-קרן (עשוי מקרן של חיה מסוימת) חד-צדדי שימש לחינוך אורייני מוקדם.
שיטת לייטנר עבור תזמון כרטיסי זיכרון הוצגה על ידי העיתונאי המדעי הגרמני סבסטיאן לייטנר בשנות ה-70, במיוחד 1972 ''So lernt man lernen. Der Weg zum Erfolg (איך ללמוד כדי ללמוד)'', בעוד התוכנית סופר ממו ואלגוריתם (במיוחד אלגוריתם SM-2, שהוא הפופולרי ביותר בתוכניות אחרות) הוצג ב -13 בדצמבר 1987 על ידי החוקר הפולני פיוטר ווזניאק.
1909 בספורט
גביע דייוויס
נבחרת אוסטרלאסיה זכתה בגביע לאחר ניצחון 0:5 על נבחרת ארצות הברית.
זכויות להט"ב באקוודור
זכויותיהם של לסביות, הומואים, טרנסג'נדרים וביסקסואלים (להט"ב) באקוודור התפתחו בצורה משמעותית בעשורים האחרונים מאז תחילת המאה ה-21, אם כי אינן מוגדרות כשוות לאלו של תושבים הטרוסקסואלים. פעילות הומוסקסואלית של גברים ונשים מוגדרת כחוקית בשטחי המדינה מאז 1997 בעוד זוגות חד מיניים רשאים להיכנס לנישואים חד-מיניים מאז 2019, אם כי אינם מחזיקים בגישה לאימוץ חורג או משותף. חוקת אקוודור מכירה באימוץ על ידי זוגות הטרוסקסואלים בלבד.
בשנת 1998, אקוודור הפכה לאחת המדינות הראשונות בעולם שאסרו באופן חוקתי על אפליה על רקע נטייה מינית. מאז 2008, איחודים אזרחיים הכוללים זכויות נישואים מלאות, למעט אימוץ, זמינות לזוגות חד מיניים. מאז 2016 טרנסג'נדרים, במסגרת חוק הזהות המגדרית לשנת 2016, רשאים לשנות את מינם החוקי על סמך הגדרה עצמית, ללא חיוב העברת ניתוח להתאמה מגדרית עבור הכרה. אקוודור מוגדרת בנוסף כאחת המדינות הראשונות בעולם אשר אסרו על קיום טיפולי המרה דה יורה.
בשנת 2013, פעילת זכויות הלהט"ב האקוודורית פמלה טרויה הגישה תביעה לביטול האיסור על נישואים חד מיניים במדינה. התביעה התמקדה בפסיקת בית הדין האינטר-אמריקאי לזכויות אדם בתיק אטלה ריפו ובנות נגד צ'ילה ופסיקתו משנת 2018 בנושא הכשרת נישואים חד מיניים אשר הוביל לביטול האיסור על נישואים חד מיניים במקסיקו. בנוסף, בינואר 2018, בית הדין פסק כי נישואים חד מיניים הם זכות אדם המוגנת על ידי האמנה האמריקאית לזכויות אדם וקבע כי מדינות החתומות על האמנה, מחויבות לאפשר לזוגות חד מיניים בשטחן להינשא. כתוצאה מכך, ב-12 ביוני 2019, בית המשפט החוקתי פסק בעד הכשרת נישואים חד מיניים באקוודור.
מעמד בחוק
פעילות הומוסקסואלית הפכה לחוקית באקוודור מאז 1997, לאחר שבית הדין החוקתי, בתיק מס' 111-97-TC, ביטל את הפסקה הראשונה של סעיף 516 של חוק העונשין אשר נגע להפללת "מעשי סדום" אשר כוון נגד קיום יחסים בין בני אותו המין.
גיל ההסכמה באקוודור מוגדר כשווה לזוגות הומוסקסואלים והטרוסקסואלים כאחד - 14 שנים.
הכרה במערכות יחסים חד מיניות
סעיף 67 של חוקת אקוודור שאומץ בשנת 2008 מגדיר הכרה בנישואים כאיחוד הטרוסקסואלי של גבר ואישה בלבד. כתוצאה מכך, אסר חוקתית על הכרה בנישואים חד מיניים. עם זאת, סעיף 68 קובע כי זוגות חד מיניים באיחודים יציבים ומונוגמיים ייהנו מאותן זכויות וחובות כמו זוגות נשואים, למעט זכויות אימוץ באומרו,"'האיחוד היציב והמונוגמי בין שני אנשים ללא כל קשרי נישואים אחרים שיש להם בית משותף, בחלוף הזמן ובתנאים ובנסיבות הקבועים בחוק, ייהנו מאותן זכויות וחובות של אותן משפחות המחויבות לפורמליות קשרי נישואין'."בהתבסס על סעיף 68, איחודים אזרחים לזוגות חד מיניים מוכרים באקוודור. באוגוסט 2014, הנשיא רפאל קוראה חתם על החלטה לאפשר לזוגות חד מיניים לרשום את איחודיהם. כמו כן, החלטה זו מאפשרת לרשום איחודים אזרחיים כנתונים משלימים למצב משפחתי ויוצרת רישום מיוחד לאיחודים אלו. צו זה נכנס לתוקף ב-15 בספטמבר. באפריל 2015 אישרה האספה הלאומית תיקון לחוק האזרחי שחיבר איחודים אזרחיים לחוק סטטוטורי ומחק את הדרישה להוכחת חיים משותפים למשך שנתיים לפחות עבור הכרה.
ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם (בהן אקוודור) מחויבות לאפשר לזוגות חד מיניים להינשא. הפסיקה, שקבעה תקדים מחייב למדינות רבות באמריקה הלטינית, קובעת כי,בעקבות פסיקת בית הדין, שני זוגות חד מיניים אקוודורים פנו לרישום האזרחי בקואנקה, והגישו בקשה לרישיון נישואים. לאחר שהזוגות נדחו בשל אי היותם זוג המורכב ממינים שונים, הגישו תביעה לבית המשפט המקומי בטענה שסירוב להכרה בנישואיהם מפלה, לא חוקתי ומהווה הפרה של האמנה האמריקאית לזכויות אדם. בהסתמך על פסיקת בית הדין האינטר-אמריקאי לזכויות אדם, שני שופטי בית המשפט המקומי פסקו לטובת הזוגות ב-29 ביוני 2018. השופטים הורו למרשם האזרחי להתחיל באופן מיידי ברישום נישואים חד מיניים. עם זאת, המרשם האזרחי ערער על ההחלטה לבית המשפט לחוקה. ב-12 ביוני 2019, פסק בית המשפט לטובת הכרה בנישואים חד מיניים, והפך את ביצועם למוכרים באקוודור.
הורות ואימוץ
סעיף 68 של חוקת אקוודור קובע באומרו כי "אימוץ יותר רק לזוגות ממינים שונים", בעוד החוקה שותקת לגבי מעמד אימוצים על ידי יחידים. עם זאת, על פי החוק הסטטוטורי באקוודור, אדם בודד רשאי לאמץ ילד, אם כי לזוג הטרוסקסואלי המוגדר כחוק ישנה עדיפות על פני האדם הרווק.
במאי 2018, בית המשפט החוקתי של אקוודור הורה למרשם האזרחי לרשום ילדה בת שבע כבתן של זוג לסביות. התיק, שהוגש בספטמבר 2012, ביקש לרשום את הבת עם שמות המשפחה של שני אמהותיה בעודו קבע כי אי רישום "מהווה פגיעה בזכויות הילדים".
הגנה מפני אפליה
בשנת 1998, אקוודור הפכה למדינה הראשונה ביבשת אמריקה (ולשלישית בעולם לאחר דרום אפריקה ופיג'י) שכללה נטייה מינית כעילה מוגנת מפני אפליה בחוקה שלה לצד זהות מגדרית. סעיף 11(2) בחוקה האקוודורית קובע באומרו כי,"'כל האנשים שווים וייהנו מאותן זכויות, חובות והזדמנויות. אין להפלות איש מסיבות של השתייכות אתנית, מקום לידה, גיל, מין, זהות מגדרית, זהות תרבותית, מעמד אזרחי, שפה, דת, אידאולוגיה, השתייכות פוליטית, עבר משפטי, מצב סוציו-אקונומי, מעמד הגירה, נטייה מינית, מצב בריאותי, נשא HIV, מוגבלות, הבדל גופני או כל תכונה מבדלת אחרת, בין אם אישית או קולקטיבית, זמנית או קבועה, אשר עשויה להיות מכוונת או לגרום להפחתה או לביטול של הכרה, הנאה או מימוש זכויות. כל צורות האפליה ניתנות לענישה על פי חוק. המדינה תנקוט באמצעי העדפה מתקנת המקדמים שוויון אמיתי לטובת בעלי הזכויות הנמצאים במצב של אי שוויון'."לאחר הבחירות הכלליות באקוודור בשנת 2013, נלסון זאוואלה, מטיף אוונגליסטי והמועמד לנשיאות אשר הוגדר במקום האחרון מבין שמונת המועמדים, נידון על ידי בית משפט לבחירות לשלם קנס של מעל 3,000 דולר על התבטאויותיו ההומופוביות במהלך מסע הבחירות שלו בו כינה הומוסקסואלים כאנשים הסובלים מ-"סטייה חמורה בהתנהגות", "לא מוסריים" ו-"חוטאים". בית המשפט אסר בנוסף על זאוואלה במשך שנה לעמוד כמועמד, להשתלב או להיות מעורב במפלגה או תנועה פוליטית. זאוואלה ערער על פסק דינו, אם כי הוגדר כסופי בערכאה האחרונה ב-19 במרץ 2013.
בשנת 2015, רפורמה בדיני העבודה הפכה את זה לפלילי עבור מעסיקים להפלות אנשים בשל נטייתם המינית.
ביוני 2018 אישר משרד המשפטים מדיניות חדשה הנוגעת לזכויות להט"ב עבור "הבטחה וחיזוק ביחס לבריאות, חינוך, עבודה, ביטחון, הגנה סוציאלית וצדק".
זהות מגדרית
חוק הזהות המגדרית שאושר בשנת 2016, מאפשר לטרנסג'נדרים באקוודור לציין את זהותם המגדרית המועדפת במקום את מינם שנקבע בלידתם ללא חיוב העברת ניתוח התאמה מגדרית. החוק מתיר חלוקת תעודות זהות חוקיות חדשות למי שמעוניינים לשנות את מינם ושם לידתם.
טיפולי המרה
בנובמבר 2011, קבוצת פעילים אקוודורית בשם "Fundación Causana" החלה בעצומה באתר "Change.org" להפציר בשר הבריאות של אקוודור לסגור מעל 200 "מרפאות הומואים לשעבר". הקבוצה טענה כי המרפאות "מתעללות ומענות מטופלים" במאמץ "לרפא הומוסקסואליות". המרפאות כוונו בעיקר ללסביות ופעלו במסווה של מרכזי גמילה מסמים. זוג של הורים אשר גילה את מקרי ההתעללות דרשו מהמרפאה לשחרר את בתם, פאולה זיריטי, אך נענו בשלילה. זיריטי שוחררה בסופו של דבר לאחר שנתיים של כליאה והייתה לראשונה שהגישה תלונה רשמית נגד המרפאות. בעקבות המקרים קראו פעילים לממשלה לסגור את המרפאות, אך עד אוגוסט 2011, רק כ-27 מתוכן נסגרו, בעוד דווח כי 207 מרפאות נותרו פתוחות. ב-23 בינואר 2012 נסגרה עצומת הפעילים באתר "Change.org" אשר סומנה כהצלחה עם 113,761 חתימות בינלאומיות. העצומה עודכנה גם בהצהרה מאת קבוצת "Fundacion Causana" אשר הצהירה באומרה,"'לאחר עשר שנים של זעקה, מדינת אקוודור - באמצעות משרד בריאות הציבור - נכנסה למחויבות עם ארגונים אזרחיים והחברה בכלל לפרק את האמונה שהומוסקסואליות היא מחלה ולהוציא מן השורש את השימוש בעינויים במרפאות אלו. אנו מודים לכל הגברים והנשים החתומים על העצומה שלנו. זה לא יסולא בפז לקבל את התמיכה הזו כדי להתחיל לשנות את המציאות הזו'."שרת הבריאות, קארינה ואנס מאפלה הורתה זמן קצר לאחר מכן לפשוט על שלוש מרפאות בסביבת הבירה קיטו ולחלץ עשרות נשים מתוכן.
בשנת 2014, סעיף 151 לחוק העונשין שונה עבור איסור על קיום טיפולי המרה באקוודור אשר הושווה לעינויים. אנשים העוסקים בתרגול הפסאודו-מדעי עתידים להישלח ל-7 עד 10 שנות מאסר.
תנאי מחיה
באקוודור קיימת קהילת להט"ב רחבה בערים קיטו ובגואיאקיל. מצעד הגאווה הראשון במדינה התרחש בבירה קיטו בשנת 1998, בעקבות פסק הדין של בית המשפט החוקתי שביטל את החוק האוסר על מעשים הומוסקסואלים בין אנשים מאותו המין. מאז העשור האחרון נערכו מצעדי גאווה רבים בכלל הערים הגדולות במדינה, באישור הרשויות והגנת המשטרה, בנוסף להשתתפותן. במצעד הגאווה של גואיאקיל בשנת 2011, היו בין הנוכחים סגנית מחוז גואייס, לוזמילה ניקולאיד, חברת מועצת העיר ג'ינו מולינארי וחברת האספה הלאומית ג'ינה גודוי, בעוד להקת המשטרה ניגנה שירים מסורתיים.  ביוני 2017 הואר בית הנשיא בצבעי הקשת בתקופת ציון המצעד בעיר הבירה עבור תמיכה בזכויות להט"ב, בעוד שנה לאחר מכן כלל השתתפות של מעל 18,000 מפגינים ברחבי העיר. בשנת 2017, כ-20,000 איש השתתפו במצעד גואיאקיל. דו"ח זכויות האדם של משרד החוץ האמריקאי לשנת 2011 מצא כי,"'החוקה כוללת את עקרון אי האפליה וקובעת את הבחירה בנטייה מינית כזכות. למרות שהחוק אוסר על אפליה על רקע נטייה מינית, הומוסקסואלים, לסביות וטרנסג'נדרים המשיכו לסבול מאפליה מצד גופים ציבוריים ופרטיים כאחד. ארגוני להט'ב דיווחו כי טרנסג'נדרים סבלו מאפליה רבה יותר בגלל היותם גלויים יותר. קבוצות להט'ב טענו שהמשטרה והתביעה לא חקרו לעומק את מקרי מוות של אזרחי להט'ב, כולל כאשר היה חשד שההרג היה על רקע נטייה מינית או זהות מגדרית. ארגוני להט'ב ומקורות תקשורת אמינים דיווחו כי אזרחי להט'ב נכלאו בניגוד לרצונם במרכזי טיפול פרטיים כדי 'לרפא' או לעבור 'דה-הומוסקסואליזציה' אף על פי שטיפול כזה אינו חוקי. על פי הדיווחים, המרפאות השתמשו בטיפולים אכזריים, כולל אונס, בניסיון לשנות את הנטייה המינית של הקורבנות. בחודש אוגוסט דיווחה הממשלה כי סגרה 30 מרכזים מסוג זה, אך ארגוני להט'ב דיווחו כי מרפאות בלתי חוקיות אחרות המשיכו לפעול. חברי קהילת הלהט'ב המשיכו לדווח כי זכותם לגישה שווה לחינוך פורמלי הופרה לעיתים קרובות, בעוד אוכלוסיית הקהילה המעורבת בסחר מיני מסחרי דיווחה על מצבים פוגעניים, סחיטה והתעללות מצד כוחות הביטחון'."
פוליטיקה
בשנת 2012, הנשיא רפאל קוראה מינה את קארינה ואנס מאפלה, לשרת הבריאות אשר הוגדרה כשרה הלסבית הגלויה הראשונה בממשלת אקוודור.
בבחירות הכלליות באקוודור 2013, פעילת זכויות הלהט"ב דיאן מארי רודריגז זמבראנו מהאגודה "Silueta X" הפכה למועמדת הטרנסג'נדרית הגלויה הראשונה שהתמודדה על תפקיד נציג ציבורי. בסיום מועמדותה הצהיר נשיא אקוודור הנבחר רפאל קוראה על "הערצתו" לרודריקס בחשבונו בטוויטר.   בדצמבר 2013, הובילה את הפגישה הראשונה של קבוצת זכויות להט"ב עם הנשיא קוראה, אשר דווחה במספר הסכמות בסיומה. בשנת 2017, נבחרה רודריגז לכהן באספה הלאומית של אקוודור ובכך הפכה לאדם המחוקק הטרנסג'נדר הראשון בהיסטוריית המדינה.
Nvidia DGX
Nvidia DGX היא סדרה של שרתים ומחשבי-על המיוצרים על ידי Nvidia אשר משתמשים ב-GPGPU להאצת תוכנות מחשב הפועלות על למידה עמוקה.
DGX-1
שרתי DGX-1 כוללים 8 כרטיסים גרפיים המבוססים על ארכיטקטורת פסקל או וולטה, בעלי זיכרון מסוג HBM2 ומחוברים ברשת אריג באמצעות NVLink.
מטרת שרתים אלו היא לגשר את הפער בין כרטיסים גרפיים ומאיצי בינה מלאכותית, כאשר הם משמשים כמעטפת המתוכננת ללמידה עמוקה. גרסת הפסקל מניבה כוח עיבוד של 170 טרה-פלופס, בעוד שגרסת הוולטה מניבה כוח עיבוד של 960 טרה-פלופס.
מחירו של שרת DGX-1 הוא כ-129,000 דולר אמריקני.